Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 780

4. A tanúsító szervezet a műszaki dokumentációt megvizsgálja, és elvégzi, vagy elvégezteti a vonatkozó szabványokban rögzített, vagy ennek hiányában azzal egyenértékű vizsgálatokat és ellenőrzéseket annak megállapítására, hogy a felvonó megfelel-e az egészségvédelmi és biztonsági követelményeknek. Ha a felvonó megfelel e rendelet előírásainak, a tanúsító szervezet egyedi megfelelőségi tanúsítványt állít ki, és felrögzíti vagy rögzítteti az azonosítási számát a megfelelőségi jelölés mellé. 2001/152. szám Az 1. számú melléklet 6.2. pontjában meghatározott gépkönyv megfelelő oldalait a tanúsító szervezetnek kell kitölteni. Ha a tanúsító szervezet visszautasítja a felvonó egyedi megfelelőségi tanúsítványának kiadását, azt köteles részletesen megindokolni, és a javításokra vagy módosításokra javaslatot tenni. Eredménytelen vizsgálatot követő ismételt vizsgálatra a felvonószerelő-vállalkozásnak ugyanahhoz a tanúsító szervezethez kell fordulnia.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes